नाटक में संदेश...बेटियां नहीं बचेंगी तो बहू कहां से लाओगे
बेटियांनहीं बचेंगी, तो बहुएं कहां से लाअोगे। मत मारो बेटियों को बेटियां तो किस्मत वालों को मिलती हैं। बेटी बचाओ का यह संदेश महिला दिवस पर शहर के प्रमुख महिला क्लब अणुकिरण और विक्रमनगर की महिला क्लब की सदस्यों ने लघुनाटिका के मंचन से बखूबी दिया। मंचन में प्रधानमंत्री नरेंद्र मोदी के बेटी बचाओ के संदेश के साथ नाटक की शुरुआत की गई। महिलाओं को सुरक्षित रहने के तरीके बताए गए। बताया गया कि आज घर और घर से बाहर किस तरह से उत्पीड़न होता है। बच्चों को किस तरह से समझाना चाहिए। कार्यक्रम के दौरान क्लबों की ओर से रंगारंग कार्यक्रमों का आयोजन किया गया। साथ ही नारी के विभिन्न कार्य क्षेत्रों को केटवॉक के द्वारा प्रस्तुत किया। चमेली हलधर एंड ग्रुप ने समूह गीत एवं अन्य सदस्याें ने भी प्रस्तुति दी। फिल्म दंगल का उदाहरण देकर बताया गया कि बेटियां आज धाकड़ हैं। इन्हें बेटों से कम नहीं समझना चाहिए। बेटियां आज हर क्षेत्र में आगे बढ़ रही हैं। इसमें बताया गया कि एयरहोस्टेस, वकील, डॉक्टर, मॉडल, टीचर, मिस यूनिवर्स, पर्वतारोही आदि क्षेत्र में भी आज आगे हैं। कार्यक्रम में अतिथि निर्मलासिंह गौड़, अर्चना श्रीवास्तव ने भी प्रस्तुति दी। संचालन रश्मि झा, अनुपमा श्रीवास्तव ने किया। कार्यक्रम में कमेटी की अध्यक्ष आरती जैन, सेकेट्री संगीता भावे, सदस्य सरोज चुंडावत, मंजू कुमावत, निकिता, श्वेता, शानू, हेमा, सारिका, रजनी शर्मा, विक्रमनगर महिला क्लब अध्यक्ष नीरजा राजपूत, प्रतिमा परिहार, मंजू अग्रवाल, कीर्ति कपूर, गुंजा महादले, पूजा वार्ष्णेय, हिमना फातिमा मौजूद थीं।
रावतभाटा। परमाणु बिजलीघर की महिला क्लब की ओर से आयोजित कार्यक्रम में प्रस्तुति देती महिलाएं।
महिला दिवस
hin_Deva hin_Deva hin_Deva mar_Deva